Document ID: 32003R0337

Uredba Komisije (ES) št. 337/2003
z dne 21. februarja 2003
o opustitvi uporabe režima dvojne kontrole za določene tekstilne izdelke s poreklom iz Ukrajine
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta 2001/33/ES z 19. decembra 2000 o podpisu Sporazuma v obliki izmenjave pisem med Evropsko skupnostjo in Ukrajino o razširitvi in spremembi Sporazuma med Evropsko gospodarsko skupnostjo in Ukrajino o trgovini s tekstilnimi izdelki, parafiranega 5. maja 1993, kakor je bil nazadnje spremenjen s Sporazumom v obliki izmenjave pisem, parafiranim 15. oktobra 1999 in o odobritvi njegove začasne uporabe [1], in zlasti člena 4 Sporazuma,
ob upoštevanju naslednjega:
(1) Sporazum med Evropsko skupnostjo in Ukrajino o trgovini s tekstilnimi izdelki [2], kakor je bil spremenjen s sporazumom med pogodbenicama, izvedenim z Uredbo Komisije (ES) št. 475/2002 [3], v členu 2(1) določa, da se najkasneje šest tednov pred koncem vsakega leta veljavnosti sporazuma, Komisija in Ukrajina posvetujeta o potrebi ohranjanja kategorij, naštetih v Prilogi III k Sporazumu, v sistemu dvojne kontrole, z namenom morebitne opustitve dvojne kontrole za te kategorije.
(2) Posvetovanja so potekala oktobra 2002 z namenom pregleda obstoja potrebe po ohranjanju uporabe sistema dvojne kontrole za nekatere tekstilne izdelke. Kot rezultat teh posvetovanj, sta se pogodbenici sporazumeli o opustitvi režima dvojne kontrole za en tekstilni izdelek.
(3) Zaželeno je, da ta uredba začne veljati takoj, da so subjekti čimprej obveščeni o njenih koristih.
(4) Ukrepi predvideni s to Uredbo, so v skladu z mnenjem Odbora za tekstil -
SPREJELA NASLEDNJO UREDBO:
Člen 1
Priloga III k Sporazumu med Evropsko skupnostjo in Ukrajino o trgovini s tekstilnimi izdelki, ki določa izdelke brez količinskih omejitev, za katere se uporablja sistem dvojne kontrole iz drugega pododstavka člena 2(1) tega sporazuma, se nadomesti s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. februarja 2003

Labels: 1
15
18